Але найбольш уразілі сьведчаньні простых людзей, якія прыйшлі ў суд, каб распавесьці пра той енк і крык, які яны чулі пад час разгону Плошчы спэцназам, пра тое, што людзі шлі не граміць будынкі, а дамагацца вольных выбараў. Сапраўднай жа сэнсацыяй сталася сьведчаньне менскага пэнсіянэра Пятра Кучка, які ўдзельнічаў у акцыі пратэсту і заставаўся на Плошчы пасьля крывавага разгону фактычна апошнім: спэцназаўцы чамусьці не затрымалі сівагаловага чалавека — відаць, падумалі, што ён нехта з начальства, мяркуе сьведка: